./data/phi0474/phi058/phi0474.phi058.perseus-lat1.xml
†Publiceni†  statuam decretum est erogaretur   quod ego te et rogo et admoneo ne talis viri tamque nostri necessari honorem minui per te aut impediri velis   praeterea Aesopi, nostri tragoedi familiaris, Licinus servus tibi notus aufugit   is Athenis apud Patronem Epicureum pro libero fuit ; inde in Asiam venit   postea Plato quidam Sardianus, Epicureus, qui Athenis solet esse multum et qui tum Athenis fuerat cum Licinius eo venisset, cumeum fugitivum esse postea ex Aesopi litteris cognosset,hominem comprehendit et in custodiam Ephesi tradidit, sed in publicam an in pistrinum non satis ex litteris eius intellegere potuimus   tu, quoquo modo est, quoniam Ephesi est, hominem investiges velim summaque diligentia vel tecum deducas   noli spectare quanti homo sit ; parvienim preti est qui tam nihili sit   sed tanto dolore Aesopus est adfectus propter servi scelus et audaciam ut nihil ei gratius facere possis quam si illum per te reciperarit